Девятаев, Михайила

Михайила Девятаев () (8 июльков 1917 — 24 ноябрьков 2002) — менелень ушмовийть тюремань менельвенежень вятись, содаф сонь нацихнень Дойчмасторть концетрациень лагерьста Узедом цёнгаста аф кемави ворьгодемать инкса.

 Эряфоц эди тюремань пингоц 
Шачсь Мокша масторса, Тарбейса. Михайила кемголмувоце шабаксоль мокшень сокай-видиень тъналса. Аделась ляень венежвятемань тонафнемваста Казан ошса 1938 кизоня, покась венежоцюнякс Равань лангса. Сивотьфоль Якстерь ушмав 1939 кизоня, тюрьсь Суоминь тюрембингса, ушедсь тонафнеманц Чкаловть лемса лиемань тонафнемвастса Оренбурса, конанц аделазе 1940 кизоня, ди арась тюремань менельвенежень вятикс.

Тюрембингть ушетксса, 24 июньковста 1941 кизоня, 2 шит ёт Германия вьргятсь Советонь сотксть лангс, сон прафтсь васенце "Юнкерс" (Ju-87, мезьда меле  Девятаев Михайила казьфоль Якстерь Содафксонь казнеса.  

 Сявомац ди ворьгодемац 
кенжешка|керш_кедь
Менельтюремаса 13 июльковста 1944 Михайила Девятаевть менельвенежец крьвязсь, и теенза савсь валгомс Германиянь кядяла аймакса Львов ошть маласа, ди сонцьке повсь сявомас. АБВЕРть кизефнемадонза меле Михайила Девятаев ётафтфоль Лодзь лагерьс, коста сон ворьгодсь, интай кундафоль эди ётафтфоль  Заксенхаузен лагерьс. Заксенхаузенда меле ульсь лагерь Узедом цёнгаса салава менельвенежень валгомвастса Пеенемюнде, коса аделакшнесть од германиянь тюрембяльсь: ракетт Фау-2.

8 февральковста 1945 кизоня Михайила Девятаев ворьгодсь цёнгаста 10 ялганзон мархта од "Хейнкель-111" (He 111 H22) менельвенежса. Германиянь венелень ушмовийсь изь кенере кундамс ворьгодихнень. Менельвенежсь лиссь фронтть китьксонь туркс, эди валгсь Советонь сотксть ширесонза. Ворьгодихне пачфтсть Якстерь Ушмоть инерявикс стратегиянь пачфтемат Узедом цёнгать ракет тюрембяльхнень колга, V-1да эди V-2да башка.   Тянь инкса Адольф Гитлерсь лемдезе Михайила Девятаевть эсь персононь душманокс.

Михайила Девятаевть ульсь муворукс лувовикс 10 кизот.  Сонь и сонь ялганзон лангста муворшись валхтфоль 15 августковста 1957 кизоня, мзярда Михайила Девятаевть казезь Советонь Соткссонь иняля лемса,  сонь ялганзон казезь орденца.

Михайила Девятаевть казезь Зирня Тяште орденца, Ленинть орденца, кафта Якстерь Содафкссь орденца, Шачемамасторонь торпингть орденца I-це ди II-це, лама медальса. Сон Мордовиянь, Казан ошть, Вольгаст ошень эди Цинович ошень (Германиеса) луви ошэряель. Германияса ули сонь и сонь ялганзонды лемтьф мялямгев. Девятаевонди лемтьф мялямгефт улихть Узедом цёнгаса ди Казан ошса.

 Кучфтемат 
Девятаев М.П. Полёт к Солнцу (Лиемась шить шири), Моску, ДОСААФ, 1972 к. рузкс
 Девятаев М.П. Побег из ада (Ворьгодема адста), Казань ош, 1988. рузкс

Д
Категорие:Википедие:Лопалангот